ΓΡΑΠΤΗ ΕΡΩΤΗΣΗ E-0659/03

υποβολή: Maurizio Turco (NI) προς την Επιτροπή

(6 Μαρτίου 2003)

Θέμα: Απαγόρευση λειτουργίας πολυαρίθμων και εκτεταμένων παρανόμων χώρων απόθεσης απορριμμάτων στη Σικελία και οδηγία 75/442/ΕΟΚ

Λαμβάνονταςπόψη ότι τις τελευταίες εβδομάδες ανακαλύφθηκαν στη Σικελία 100 περίπου παράνομοι χώροι απόθεσης απορριμμάτων και μεταξύ άλλων:

α) χώρος απόθεσης απορριμμάτων ακόμη και ειδικών και επικινδύνων σε 5 δήμους στην επαρχία της Μεσσήνης, μεταξύ των πελοριτανών ορέων και του χειμάρρου Mela δίπλα σε μια τουριστική ζώνη πολύ σημαντική για τη Σικελία, έκτασης 225 km2 που ισούται με το ένα εκατοστό της συνολικής έκτασης της Σικελίας·

β) χώρος απόθεσης μεγάλων ποσοτήτων μη επικινδύνων απορριμμάτων στο δήμο Ribera (Ακράγας) στη συνοικία Mancusi, ζώνη πουπόκειται σε γεωλογική δέσμευση λόγω εγγύτητας με τον ποταμό Verdura, έκτασης 65 km2·

γ) χώρος απόθεσης 215 tn στρωτήρων σιδηροτροχιών που πρέπει να θεωρηθούν ειδικά και επικίνδυνα απορρίμματα καθόσον είναι εμποτισμένα με κρεσόλη, στο σταθμό Megara Giannalena, κοντά στο δήμο Augusta (Συρακούσες), έκτασης 40 km2.

Βάσει του άρθρου 7 της οδηγίας 75/442/ΕΟΚ(1) τα κράτη μέληιοθετούν τις αναγκαίες διατάξεις ώστε κάθε κάτοχος απορριμμάτων να τα παραδίδει σε έναν ιδιωτικό ή δημόσιο συλλέκτη ή σε μια εταιρεία ανακύκλωσης ή κατεργασίας, εκτός εάν φροντίζει ο ίδιος για την ανακύκλωση ή την κατεργασία. Στην περίπτωση που η ταυτότητα του κατόχου είναι άγνωστη (όπως στην περίπτωση των παρανόμων χώρων απόθεσης), οι εθνικές αρχές λαμβάνουν τα δέοντα μέτρα προκειμένου να συμμορφωθούν με τις διατάξεις του άρθρου 7. Η παρατεταμένη χρονικά και ανεξέλεγκτη απόθεση συνιστά επίσης παραβίαση του άρθρου 4 της ίδιας οδηγίας, βάσει του οποίου η ανακύκλωση ή κατεργασία των απορριμμάτων πρέπει να πραγματοποιείται χωρίς κίνδυνο για την ανθρώπινηγεία και χωρίς να προκαλούνται βλάβες στο περιβάλλον (Ευρωπαϊκό Δικαστήριο,πόθεση C-365/97-S. Rocco).

Μπορεί η Επιτροπή να απαντήσει στα ακόλουθα:

- Έχει λάβει η Περιφέρεια Σικελίας κοινοτικούς πόρους για την αποκατάσταση περιοχών όπουπήρχαν παράνομοι χώροι απόθεσης και/ή τηνλοποίηση και διαχείριση ελεγχομένων χώρων·

- Δεδομένου ότι ο αριθμός των ακάλυπτων χώρων απόθεσης, η έκταση των ενδιαφερομένων περιοχών και επομένως η ποσότητα τωνλικών που έχουν αποτεθεί έχουν διαστάσεις τέτοιες ώστε να συνάγεται ότι για πολύ καιρό δενπήρχε ο οποιοσδήποτε έλεγχος, ποιες πρωτοβουλίες προτίθεται να αναλάβει η Επιτροπή βάσει της οδηγίας 75/442/ΕΟΚ·

(1) ΕΕ L 194 της 25.7.1975, σελ. 39.

Απάντηση της κ. Wallstrm εξ ονόματος της Επιτροπής

(3 Απριλίου 2003)

Όπως σωστάπογράμμισε το Αξιότιμο Μέλος, οι παράνομες χωματερές εμπίπτουν στην εφαρμογή της οδηγίας 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων(1) όπως αυτή τροποποιήθηκε, και συγκεκριμένα στα άρθρα 4, 8, και 9. Εμπίπτουν επίσης στην οδηγία 1999/31/ΕΚ του Συμβουλίου της 26ης Απριλίου 1999 περίγειονομικής ταφής των αποβλήτων(2).

Όσον αφορά τις συγκεκριμένες περιπτώσεις ωστόσο, η Επιτροπή δεν είναι ενήμερη της κατάστασης που περιγράφει το Αξιότιμο Μέλος· προς τούτο, θα προβεί στις κατάλληλες ενέργειες ώστε να συγκεντρώσει πληροφορίες για το εν λόγω ζήτημα και να διασφαλίσει, μέσα στα πλαίσια που της καθορίζονται από τη συνθήκη ΕΚ, την τήρηση της κοινοτικής νομοθεσίας.

Όπως γνωρίζει το Αξιότιμο Μέλος, με βάση το άρθρο 211 της συνθήκης ΕΚ, για τη διασφάλιση της λειτουργίας και αναπτύξεως της κοινής αγοράς, η Επιτροπή μεριμνά για την εφαρμογή της παρούσας συνθήκης, καθώς και των διατάξεων που θεσπίζονται δυνάμει αυτής από τα όργανα.

Μεταξύ των μέτρων που διαθέτει η Επιτροπή, ιδιαίτερα στο πλαίσιο των αρμοδιοτήτων της ως θεματοφύλακα της Συνθήκης, δύναται να κινήσει διαδικασίες επί παραβάσει, σύμφωνα με το άρθρο 226 της Συνθήκης, εάν κρίνει ότι ένα κράτος μέλος δεν έχει εκπληρώσειποχρέωσή του σύμφωνα με την κοινοτική νομοθεσία.

Ως προς την ποιοτική αποκατάσταση των μολυσμένων περιοχών, το μέτρο 1.4.2 του περιφερειακού επιχειρησιακού προγράμματος για τη Σικελία (Πρόγραμμα 2000-2006 των Διαρθρωτικών Ταμείων) προβλέπει μεταξύ άλλων τη δράση για τον εντοπισμό και την αποκατάσταση των μολυσμένων περιοχών. Η Επιτροπή, δεν έχει έως τώρα πληροφορηθεί σχετικά με καμία χρηματοδότηση είτε με τηνποβολή αίτησης για χρηματοδότηση που να αφορούν το προαναφερόμενο μέτρο.

(1) ΕΕ L 194 της 25.7.1975.

(2) ΕΕ L 182 της 16.7.1999.